SGP จะดีขึ้น?
ภาพรวมผลประกอบการ SGP ยังคงเติบโต และถือเป็นบริษัทที่มีพื้นฐานดี ขณะที่ข้อมูลผู้บริหารมองว่าแนวโน้มผลการดำเนินงานในไตรมาส 3/62 จะสามารถพลิกกลับมามีกำไรได้ 
ภาพรวมผลประกอบการ SGP ยังคงเติบโต และถือเป็นบริษัทที่มีพื้นฐานดี ขณะที่ข้อมูลผู้บริหารมองว่าแนวโน้มผลการดำเนินงานในไตรมาส 3/62 จะสามารถพลิกกลับมามีกำไรได้
6 ก.ย. 2562

คุณค่าบริษัท
จากข้อมูลผู้บริหาร บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP เปิดเผยว่า ผลการดำเนินงานในไตรมาส 3/2562 จะสามารถพลิกกลับมามีกำไรสุทธิได้ หลังจากในช่วงไตรมาส 2/2562 มีผลขาดทุนสุทธิ 126 ล้านบาท
เนื่องจากในครึ่งปีหลังมองว่ามีความต้องการใช้ก๊าซ LPG ปรับตัวเพิ่มขึ้น ด้วยเป็นช่วงไฮซีซั่น และเชื่อว่าราคาก๊าซ LPG จะไม่ปรับตัวลดลงไปมากแล้ว แม้ว่าอาจเห็นปรับตัวลงบ้างแต่ก็คงเป็นอัตราที่แคบลง
ทั้งนี้บริษัทยังคงเป้าหมายรายได้ปีนี้จะเติบโต 10% หรือมาอยู่ที่ 75,000 ล้านบาท และมีปริมาณการขายอยู่ที่ 3.77 ล้านตัน จากครึ่งปีแรกทำได้แล้ว 1.85 ล้านตัน และครึ่งปีหลังนี้ก็น่าจะทำได้ดีกว่าครึ่งปีแรก เป็นไปตามการเติบโตทั้งในต่างประเทศและในประเทศ
ประกอบกับได้วางเป้าหมายปริมาณการขายในประเทศจีนปีนี้ไว้ที่ 1.3 ล้านตัน โดยครึ่งปีแรกทำได้แล้ว 6.2 แสนตัน และคาดครึ่งปีหลังจะปรับตัวดีขึ้น เพราะเข้าสู่ช่วงของไฮซีซั่น และตั้งเป้าปริมาณการขายในบังกลาเทศประเภทซื้อมาขายไป (Trading Business) ที่ 1.15 ล้านตัน จากครึ่งปีแรกทำได้แล้ว 6.27 แสนตัน
รวมถึงตลาดเวียดนาม ปริมาณการขายก็ปรับตัวดีขึ้น หลังจากคู่แข่งยกเลิกการใช้วิธีลดราคาเพื่อดึงดูดดีมานด์และมีการปรับราคาขึ้น ทำให้ราคาขายเท่ากับ SGP โดยปีนี้บริษัทตั้งเป้าปริมาณการขายในเวียดนามไว้ที่ 4.5 หมื่นตัน จากครึ่งปีแรกทำได้แล้ว 3 หมื่นตัน ซึ่งน่าจะทำได้เกินเป้าหมาย
นอกจากนี้ การขายก๊าซในประเทศไทยคิดเป็นสัดส่วนรายได้อยู่ที่ 30% ของรายได้รวม ก็ยังมีการเติบโตต่อเนื่อง แม้ในภาวะที่เศรษฐกิจไม่ค่อยดีนัก แต่ภาคครัวเรือนก็ยังมีอัตราการบริโภคที่ดี
อีกทั้งในครึ่งปีหลังนี้บริษัทยังมีแผนซื้อเรือเข้ามาเพิ่มอีก 1 ลำ ขนาด 3,000 ตัน เพื่อขนส่งสินค้าไปที่บังกลาเทศ ซึ่งเป็นประเทศที่เพิ่งเข้าไปเปิดตลาดใหม่ คาดว่าจะใช้งบลงทุนราว 3-4 ล้านเหรียญฯ รวมอยู่ในงบลงทุนรวม 2,000 ล้านบาทที่ตั้งไว้ใช้สำหรับปีนี้ ส่วนที่เหลือจะใช้ในการขยายตลาดบังกลาเทศและเมียนมา มาทดแทนประเทศจีนที่เติบโตลดลง และลดความเสี่ยงจากสงครามการค้าฯ
สิ่งสำคัญเมื่อวิเคราะห์ฐานะทางการเงินเพื่อเป็นตัวแปรในการตัดสินใจต่อการลงทุน พบว่าฐานะทางการเงินของบริษัทยังดูดี เพราะบริษัทมีสินทรัพย์หมุนเวียน 12,139.79  ล้านบาท เมื่อนำมาเทียบกับหนี้สินหมุนเวียน 10,405.90 ล้านบาท ได้ค่า CURRENT RATIO อยู่ที่ระดับ 1.16 เท่า ถือว่าสภาพคล่องทางการเงินของบริษัทยังมีพอสมควรต่อการขยายกิจการ
นอกจากนี้ภาพรวมผลประกอบการยังคงเติบโต ถือเป็นบริษัทที่มีพื้นฐานดี โดยสามารถทำกำไรได้ดี จากปี 2558 ทำกำไรสุทธิ 1,115.92 ล้านบาท ต่อมาปี 2559 ทำกำไรสุทธิ 1,118.72 ล้านบาท ขณะที่ปี 2560 ทำกำไรสุทธิ 2,811.10 ล้านบาท ส่วนปี 2561 ทำกำไรสุทธิ 871.18 ล้านบาท และในงวด 6 เดือนแรกปี 2562 ทำกำไรสุทธิ 433.35 ล้านบาท
ถึงอย่างไร SGP ก็ยังมีการตุนกำไรอยู่ !!!
…
ผู้ถือหุ้นรายใหญ่
รายชื่อกรรมการ